CELEX: 62021CN0186
Language: mt
Date: 2021-03-25 00:00:00
Title: Kawża C-196/21: Talba għal deċiżjoni preliminari mressqa mill-Upravno sodišče Republike Slovenije (is-Slovenja) fil-25 ta’ Marzu 2021 – Ir-Repubblika tas-Slovenja

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/20
            
         
      Talba għal deċiżjoni preliminari mressqa mill-Upravno sodišče Republike Slovenije (is-Slovenja) fil-25 ta’ Marzu 2021 – Ir-Repubblika tas-Slovenja
      (Kawża C-196/21)
      (2021/C 206/25)
      Lingwa tal-kawża: is-Sloven
      
         Qorti tar-rinviju
      
      Upravno sodišče Republike Slovenije
      
         Partijiet fil-kawża prinċipali
      
      
         Rikorrent: J.A.
      
         Konvenut: Ir-Repubblika tas-Slovenja
      
         Domandi preliminari
      
      
                  1.
               
               
                  L-Artikolu 8(3)(d) tad-Direttiva 2013/33/UE tal-Parlament Ewropew u tal-Kunsill tas-26 ta’ Ġunju 2013 li tistabbilixxi l-istandards dwar l-akkoljenza ta’ applikanti għall-protezzjoni internazzjonali (riformulazzjoni) (1) għandu jiġi interpretat fis-sens li l-espressjoni “inkluż” tikklassifika espressament fost il-kriterji oġġettivi l-fatt li “[l-applikanti] diġà kellhom l-opportunità li jaċċessaw il-proċedura tal-asil”?
               
            
                  2.
               
               
                  Fil-każ ta’ risposta negattiva għal din id-domanda, l-Artikolu 8(3)(d) tad-Direttiva dwar l-akkoljenza II għandu jiġi interpretat fis-sens li fiċ-ċirkustanzi deskritti, it-tqegħid f’detenzjoni huwa ammissibbli biss fuq il-bażi ta’ kriterji oġġettivi stabbiliti minn qabel u tal-konstatazzjoni minn qabel li l-applikant diġà kellu l-opportunità jippreżenta applikazzjoni għal protezzjoni internazzjonali u li fuq il-bażi tagħha jista’ jiġi konkluż li jeżistu raġunijiet raġonevoli sabiex wieħed jemmen li l-imsemmija applikazzjoni ġiet ippreżentata għall-iskop uniku li ttawwal jew tipprevjeni deċiżjoni ta’ ritorn?
               
            
         (1)  ĠU 2013, L 180, p. 96.